OVK-sentrum aan die brand gesteekArgieffoto ŉ Sentrum van die Onafhanklike Verkiesingskommissie (OVK) is Donderdagaand glo deur inwoners van Alexandra in Gauteng aan die brand gesteek. Brig. Neville Malila, ŉ polisiewoordvoerder, het Vrydag gesê ŉ kamer in ŉ gemeenskapsentrum wat deur die OVK gebruik is, is afgebrand. “Daar was mense in die sentrum tydens die voorval, maar niemand is beseer nie,” het Malila gesê. Altesaam 31 mense is in hegtenis geneem en moet binnekort in die hof verskyn. Die rede vir die brandstigting is nog onbekend. – SAPA